Jeho podstatou je posúdenie podmienok na uzavretie dohody medzi prokurátorom a obvineným o priznaní spáchania skutku, o uznaní viny, o prijatí trestu, prípadne aj ďalších výrokov. V prípade, ak v rámci toho konania došlo k úplnej dohode o vine, o treste a o ďalších výrokoch, prokurátor podá súdu návrh na schválenie dohody o vine a treste. O návrhu prokurátora rozhoduje súd na verejnom zasadnutí. Ak súd dohodu o vine a treste schváli, potvrdí to rozsudkom, ktorý verejne vyhlási, proti ktorému nie je prípustné odvolanie, teda rozsudok nadobudne právoplatnosť vyhlásením.
Ani v konaní o dohode o vine a treste nesmie a nemôže súd rezignovať na svoju úlohu nezávislého arbitra, ktorý sa musí v čo najväčšej miere snažiť o nachádzanie a nastoľovanie spravodlivosti. V dôsledku plnenia tejto úlohy je nevyhnutné zo strany súdu garantovať, aby aj pri „vyjednávanej“ spravodlivosti boli zachované a dodržané kritériá spravodlivosti aj vo vzťahu k ukladaniu trestov a s tým súvisiacimi požiadavkami individuálnej a generálnej prevencie.
Čentéš, J. a kol.: Trestné právo procesné. Osobitná časť. II. vydanie. Šamorín: Heuréka 2022.
trestnoprocesný inštitút, ktorý predstavuje tzv. odklon od štandardného trestného konania, ktorého podstatou je uzavretie obojstranne výhodnej dohody, medzi prokurátorom na strane jednej a obvineným na strane druhej, o spôsobe skončenia trestnej veci
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007,